CELEX: 62008TN0238
Language: et
Date: 2008-06-19 00:00:00
Title: Kohtuasi T-238/08: 19. juunil 2008 esitatud hagi — komisjon versus Commune de Valbonne

30.8.2008   
            
            
               ET
            
            
               Euroopa Liidu Teataja
            
            
               C 223/50
            
         19. juunil 2008 esitatud hagi — komisjon versus Commune de Valbonne
   (Kohtuasi T-238/08)
   (2008/C 223/88)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: L. Escobar Guerrero ja advokaat E. Bouttier)
   
      Kostja: Commune de Valbonne (Valbonne'i kommuun)
   Hageja nõuded
   
               —
            
            
               kohustada Commune de Valbonne'i, mida esindab ametisolev vallavanem, maksma hagejale 18 619,38 eurot, mis koosneb põhisummast 14 261,29 eurot ja viivitusintressidest summas 4 358,09 eurot, mis kuulus tasumisele 31. mail 2008;
            
         
               —
            
            
               mõista Commune de Valbonne'ilt välja 5 000 eurot, et katta hagejale võla tagasisaamise menetlusega kaasnenud kulud;
            
         
               —
            
            
               mõista kohtukulud välja Commune de Valbonne'ilt.
            
         Väited ja peamised argumendid
   Komisjon sõlmis 1998. ja 1999. aastaks Prantsusmaa Commune de Valbonne'ga, Itaalia Commune de Fermo'ga ja Euroopa majandushuvigrupiga ARCHI-MED uurimis- ja koolituslepingu, mis puudutab Valbonne'i linna ja Di Ascoli Piceno provintsi vahelist kahepoolset haridusprojekti nimetusega „VALASPI MM 1027”.
   Kommuunid ja ARCHI-MED kohustusid muu hulgas esitama komisjonile lõpparuande. Kuna pärast komisjoni saadetud märgukirja lõpparuannet ei esitatud, leidis komisjon, et lepinguosalised ei ole kinni pidanud lepinguga võetud kohustustest ning lõpetas ühepoolselt lepingu, nõudes üle kantud ettemaksete osalist tagastamist koos intressidega.
   Kuna ARCHI-MED oli maksejõuetu palub komisjon vastavad summad välja nõuda kostjalt, kuna lepinguosalised olid lepingu täitmise eest ühiselt ja solidaarselt vastutavad.